Առաջին զրույցը արկից կուրացած մի երիտասարդի հետ է, ով այսօր ԼՂՀ վարչապետի մամուլի պատասխանատուն է և կրթություն ստանալով աշխարհի լավագույն կենտրոններից մեկում՝ Լոնդոնի համալսարանական քոլեջում, համարյա մշակութային հեղափոխություն է իրականացնում Արցախում։ Եվ քանի որ նա կարողացել է մագլցել անգամ Արարատի գագաթը և Հայաստանի ու Ղարաբաղի Հանրապետությունների զույգ դրոշները խրել Մասիսի սրտում՝ Արցախում ոչ մի հողեղենի մտքով չի անցնում կասկածել այս հրաշալի երիտասարդի երազանքների ու գաղափարների հաղթանակին։ Իսկ նրա երազանքների երազանքը մեկն է. «Արցախը Հայաստան է ու վերջ»։